Diari Oficial de la Generalitat Valenciana


Sumari del DOGV 8296, del 16-05-2018 (2018/4720)

Informació pública de la fusió per absorció.
--------------------------------------------

### Dades del document

Número de DOGV
:   8296

Data del DOGV
:   16-05-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/4720


Organisme emissor
:   Caixa Rural Albalat dels Sorells, COOP Crèd. V.

Tipus de document
:   Anunci

Informació pública de la fusió per absorció. [2018/4720]  
En compliment del que es disposa en l'article 75 del Decret legislatiu 2/2015, de 15 de maig, del Consell, pel qual s'aprova la Llei de cooperatives de la Comunitat Valenciana i en l'article 64.2 de la Llei 27/1999, de 16 de juliol, de cooperatives, es fa públic perquè se'n prenga coneixement el següent:  
L'Assemblea General de socis de Caixa Rural Albalat dels Sorells, Cooperativa de Crèdit Valenciana, degudament convocada dins del termini i en la forma escaient, va aprovar conforme a la normativa i majories legalment exigides, en la seua reunió celebrada del 26 d'abril de 2018, la fusió per absorció de Caixa Rural Albalat dels Sorells, Cooperativa de Crèdit Valenciana per Cajamar Caixa Rural, Societat Cooperativa de Crèdit; l'absorbent succeeix l'absorbida a títol universal en la totalitat dels drets i obligacions d'aquesta, en funció dels respectius balanços de fusió, utilitzant les dues entitats a tals efectes els corresponents al 31 de desembre de 2017, trobant-se tots dos balanços degudament auditats.  
L'esmentat acord de fusió va ser adoptat de conformitat amb el projecte de fusió dipositat en els registres mercantils d'Almeria i València, corresponents als domicilis socials de la cooperativa absorbent i de l'absorbida, respectivament.  
Aquest acord de fusió queda condicionat suspensivament: a) a la concessió de la preceptiva autorització administrativa de la Secretaria General del Tresor i Política Financera, del Ministeri d'Economia, Indústria i Competitivitat, b) a la concessió de la resta d'autoritzacions administratives derivades d'una fusió de cooperatives de crèdit que pogueren correspondre i especialment, a les previstes per a les cooperatives de crèdit de la Comunitat Valenciana i c) a tots els altres tràmits que siguen preceptius conforme a la normativa legalment aplicable.  
  
Tot açò, conforme al que es disposa en la Llei 13/1989, de 26 de maig, de cooperatives de crèdit, en el seu reglament de desenvolupament ?aprovat per Reial decret 84/1993, de 22 de gener- i altra normativa concordant, i complint així mateix l'establit en la Llei 27/1999, de 16 de juliol, estatal de cooperatives i en el Decret legislatiu 2/2015, de 15 de maig, del Consell, pel qual s'aprova la Llei de cooperatives de la Comunitat Valenciana i altra normativa aplicable.  
Com a conseqüència d'aquesta fusió, els socis de la cooperativa absorbida rebran per cada aportació que ostenten en ella, una aportació en el capital de l'absorbent. Els efectes comptables de l'operació tindran lloc a partir de la data en què s'inscriga l'escriptura de fusió en el registre mercantil competent.  
A més, es fa constar expressament a) el dret que tenen els socis i creditors d'obtenir el text íntegre de l'acord adoptat i del balanç de fusió, b) el dret d'oposició que correspon als creditors, en els termes i condicions establits en l'article 75.2.d del Decret legislatiu 2/2015, de 15 de maig, del Consell, pel qual s'aprova la Llei de cooperatives de la Comunitat Valenciana i en l'article 66 de la Llei 27/1999, de 16 de juliol, de cooperatives, c) el dret dels socis de les cooperatives que es fusionen i que no hagen votat a favor a separar-se de la seua cooperativa en els termes i condicions previstos en l'article 73.5 del Decret legislatiu 2/2015, de 15 de maig, del Consell, pel qual s'aprova la Llei de cooperatives de la Comunitat Valenciana i en l'article 65 de la Llei 27/1999, de 16 de juliol, de cooperatives.  
  
  
Albalat dels Sorells, 11 de maig de 2018.- El president del Consell Rector de Caixa Rural Albalat dels Sorells, Cooperativa de Crèdit Valenciana: Rafael Juan Planes.